एनबीएलमा रोयल र आर्मी विजयी
नेसनल बास्केटबल लिग (एनबीएल) मा रोयल स्पोर्ट्स सेन्टर र त्रिभुवन आर्मी क्लब विजयी भएका छन् ।राष्ट्रिय खेलकुद परिषद् कभर्डहलमा रोयल स्पोर्ट्सले विशाल मिलन केन्द्रलाई ९७–८२ स्कोरले हराएको थियो ।
काठमाडौँ — नेसनल बास्केटबल लिग (एनबीएल) मा रोयल स्पोर्ट्स सेन्टर र त्रिभुवन आर्मी क्लब विजयी भएका छन् ।राष्ट्रिय खेलकुद परिषद् कभर्डहलमा रोयल स्पोर्ट्सले विशाल मिलन केन्द्रलाई ९७–८२ स्कोरले हराएको थियो । रोयलका लागि आशिष बस्नेतले सर्वाधिक ३० स्कोर गरेका थिए । उनी नै मोस्ट भ्यालुएबल प्लेयर भए । पहिलो दुई क्वाटरमा पछाडि परेको रोयलले तेस्रो क्वाटरमा अग्रता लिएको हो । पहिलोमा २९–२१ र दोसेमा ४४–३५ को अग्रता बनाएको विशाल मिलन केन्द्रले तेस्रो क्वाटर पुग्दा ६७–५३ स्कोर बनाएको थियो ।अर्को खेलमा आर्मीले गोल्डेनगेट कलेजलाई १००–९३ स्कोरले हरायो । गोल्डेनगेटले पहिलो क्वाटरमा १९–१७ ले अग्रता बनाए पनि त्यसपछि भने आर्मीले अघि बढेको थियो । दोस्रोमा ४९–४३ र तेस्रोमा ७७–६६ को अन्तरमा अग्रता बनाउँदै आर्मीले खेल जित्यो । आर्मीका विनोद महर्जन मोस्ट भ्यालुएबल प्लेयर भए । उनले १९ स्कोरको योगदान गरेका थिए । नेसनल बास्केटबल लिगमा टाइम्स कलेज शीर्ष स्थानमा छ । टोलीले खेलेका तीनै खेलमा जित पाएको छ । बिहीबार टाइम्सले बूढानीलकण्ठ बास्केटबल क्लबसँग खेल्नेछ । अर्को खेल कीर्तिपुर बास्केटबल क्लब र हाउन्ड्स एकेडेमीबीच हुनेछ ।